CELEX: 32007D0812
Language: ro
Date: 2007-11-28 00:00:00
Title: 2007/812/CE: Decizia Comisiei din 28 noiembrie 2007 privind alocarea, pentru Țările de Jos, a trei zile pe mare suplimentare pentru un program de consolidare a prezenței observatorilor în conformitate cu anexa IIA la Regulamentul (CE) nr. 41/2007 al Consiliului [notificată cu numărul C(2007) 5711]

11.12.2007   
            
            
               RO
            
            
               Jurnalul Oficial al Uniunii Europene
            
            
               L 325/90
            
         
      DECIZIA COMISIEI
   
   din 28 noiembrie 2007
   privind alocarea, pentru Țările de Jos, a trei zile pe mare suplimentare pentru un program de consolidare a prezenței observatorilor în conformitate cu anexa IIA la Regulamentul (CE) nr. 41/2007 al Consiliului
   [notificată cu numărul C(2007) 5711]
   (Numai textul în limba olandeză este autentic)
   (2007/812/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 41/2007 al Consiliului din 21 decembrie 2006 de stabilire, pentru anul 2007, a posibilităților de pescuit și a condițiilor conexe privind anumite stocuri de pești și grupuri de stocuri de pești, aplicabile în apele Comunității și, în raport cu navele Comunității, în apele în care sunt necesare limitări ale capturilor (1), în special punctele 11.1 și 11.3 din anexa IIA,
   întrucât:
   
               (1)
            
            
               Regulamentul (CE) nr. 41/2007 stabilește, pentru anul 2007, posibilitățile de pescuit pentru anumite stocuri de pești și grupuri de stocuri de pești, precum și condițiile conexe în care pot fi utilizate respectivele posibilități de pescuit.
            
         
               (2)
            
            
               Anexa IIA la Regulamentul (CE) nr. 41/2007 specifică numărul maxim anual de zile în care o navă de pescuit a Comunității care a transportat la bord una dintre uneltele de pescuit menționate la punctul 4.1 din respectiva anexă poate fi prezentă în interiorul oricăreia dintre zonele geografice definite la punctul 2.1.
            
         
               (3)
            
            
               Anexa IIA îi permite Comisiei să aloce trei zile pe mare suplimentare în care o navă care are la bord oricare dintre uneltele de pescuit menționate la punctul 4.1 din anexa respectivă poate fi prezentă în interiorul zonelor respective, pe baza unui program de consolidare a prezenței observatorilor desfășurat în parteneriat între cercetători și industria pescuitului.
            
         
               (4)
            
            
               La 20 iulie 2007, Țările de Jos au prezentat Comisiei un program de consolidare a prezenței observatorilor, desfășurat în parteneriat între cercetători și industria pescuitului.
            
         
               (5)
            
            
               Interesul pentru un astfel de program, care ar veni în completarea obligațiilor prevăzute în Regulamentul (CE) nr. 1543/2000 al Consiliului din 29 iunie 2000 privind instituirea unui cadru comunitar pentru colectarea și gestionarea datelor necesare conducerii politicii comune a pescuitului (2), a fost confirmat de Comitetul științific, tehnic și economic pentru pescuit cu ocazia consultării acestuia, în conformitate cu punctul 11.3 din anexa IIA la Regulamentul (CE) nr. 41/2007.
            
         
               (6)
            
            
               Având în vedere programul prezentat la 20 iulie 2007, Țărilor de Jos ar trebui să li se aloce trei zile pe mare suplimentare în perioada 1 februarie 2007-31 ianuarie 2008 pentru navele din cadrul programului de consolidare a prezenței observatorilor prezentat.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Pentru navele care arborează pavilionul Țărilor de Jos și care fac parte din programul de consolidare a prezenței observatorilor prezentat Comisiei la 20 iulie 2007, numărul maxim de zile în care respectivele nave pot fi prezente în interiorul oricăreia dintre zonele geografice definite la punctul 2.1 din anexa IIA la Regulamentul (CE) nr. 41/2007, în conformitate cu tabelul I din respectiva anexă, este suplimentat cu trei zile pentru vasele care transportă la bord uneltele de pescuit menționate la punctul 4.1 din respectiva anexă.
   Articolul 2
   (1)   În termen de șapte zile de la data publicării prezentei decizii în Jurnalul Oficial al Uniunii Europene, Țările de Jos prezintă Comisiei o listă completă a navelor selectate pentru planurile de eșantionare legate de programul de consolidare a prezenței observatorilor menționate la articolul 1.
   (2)   Numai navele selectate pentru respectivele planuri de eșantionare și care au participat până la sfârșit la programele de consolidare a prezenței observatorilor menționate la articolul 1 beneficiază de suplimentarea cu trei zile prevăzută la articolul respectiv.
   Articolul 3
   În termen de două luni de la încheierea programului de consolidare a prezenței observatorilor menționat la articolul 1, Țările de Jos înaintează Comisiei un raport privind rezultatele programului respectiv în ceea ce privește speciile și zonele care fac obiectul acestuia.
   Articolul 4
   Prezenta decizie se adresează Regatului Țărilor de Jos.
   
      Adoptată la Bruxelles, 28 noiembrie 2007.
      
         
            Pentru Comisie
         
         Joe BORG
         
         
            Membru al Comisiei
         
      
   
   
      (1)  JO L 15, 20.1.2007, p. 1. Regulament modificat prin Regulamentul (CE) nr. 898/2007 al Comisiei (JO L 196, 28.7.2007, p. 22).
   
      (2)  JO L 176, 15.7.2000, p. 1. Regulament modificat ultima dată prin Regulamentul (CE) nr. 1343/2007 (JO L 300, 17.11.2007, p. 24).